

*(Viesti on lähetetty Joensuun Toimihenkilöt Pro ry:n jäsenille, joiden sähköpostiosoite on yhdistyksen jäsenrekisterissä.)*

7.7.2016

***Tervetuloa Tallinnaan 17.-18.9.2016!***

Joensuun Toimihenkilöt Pro ry lipuu Itämeren aalloille syyskuussa ja suuntaa kohti Tallinnaa. Tule sinäkin mukaan!

**Matka-aika on lauantaista 17.9.2016 sunnuntaihin 18.9.2016**. Matkaan lähdemme aikaisin lauantaiaamuna Joensuusta ja Suomenlahden ylitämme Siljan nopealla aluksella. Tallinnaan saavumme klo 15.30. Majoittuminen tapahtuu **Park in By Radisson Meriton -hotellissa kahden hengen huoneissa**. Lähtö takaisin Suomeen tapahtuu sunnuntaina 18.9.2016 aamupäivällä.

Bussin matkareitti kulkee Joensuusta Varkauden ja Mikkelin kautta kohti Helsinkiä. Matkaan voit hypätä myös väliltä!

Bussi kuljettaa halukkaat lauantaina Rocca al Mare -kauppakeskukseen. Muutoin ohjelma on vapaamuotoista eli halutessasi voit suunnata suositulle Telliskiven alueelle ja maistella F-Hoonen herkkullisia aterioita!

Reissulle osallistujat voivat tilata alennettuun hintaan hotellin kauneushoitolasta. Alennettujen hoitojen tilausohjeen saa ilmoittautumisen yhteydessä. Hotellin kauneushoitolan hoitojen kanssa kannattaa olla ajoissa, parhaat ajat varataan ensimmäisenä.

Matkaa varten sinulla tulee olla voimassaoleva matkustusasiakirja eli kannattaa tarkastaa passin tai henkilökortin voimassaoloajan ajoissa.

**Omavastuun osuus jäsenelle on 50e/henkilö. Avecit ovat myös tervetulleita mukaan ja heidän hintansa on 119e/henkilö.** Omavastuun osuuden voit maksaa yhdistyksen tilille FI40 8800 0710 5256 14. Kirjoita viestiosaan Tallinna + osallistujien nimet.

Paikkoja on rajoitetusti, joten ilmoittaudu jo tänään! Ilmoittautuminen tulee tehdä **kuitenkin viimeistään perjantaihin 10.8.2016 mennessä yhdistyksen sähköpostiin** **joensuuntietoliikenne@kolumbus.fi**Ilmoita ilmoittautuessa nimesi, osoitteesi, puhelinnumerosi, sähköpostiosoitteesi, syntymäaikasi, jäsennumerosi sekä mahdollinen huonekumppani. Ilmoittautuminen on sitova.y

Jos sinulle heräsi kysyttävää, voit kysyä lisää yhdistyksen sähköpostiosoitteesta tai puhelimitse numerosta 045 1557551.

Matkan vastuullinen matkanjärjestäjä on Hojo-Matkat Oy.

***Tervetuloa mukaan!***Yhdistyksen hallitus